Whoopi Goldberg (amezaliwa na jina la Caryn Elaine Johnson; mnamo 13 Novemba 1955) ni mchekeshaji, mwigizaji, mwimbaji, mtunzi wa nyimbo, mwanaharakati wa kisiasa, na mtangazaji wa kipindi cha majadiliano kutoka nchini Marekani. Goldberg ameanza kuonekana katika ulimwengu huu wa filamu kwa mara ya kwanza kwenye The Color Purple (1985) akicheza kama Celie, mwanamke anaye-nyanyasika mjini kusini. Amepokea uteuzi wa Academy Award kwa Mwigizaji Bora na kushinda kwa mara ya kwanza Golden Globe Award kwa uhusika wake katika filamu hiyo. Mnamo 1990, amecheza kama Oda Mae Brown, bingwa wa maono anayemsadia mtu aliyeuawa (Patrick Swayze) kumtafuta mwuaji wake katika filamu bab-kubwa ya Ghost. Kazi hii imempelekea ashinde tuzo ya pili ya Golden Globe na [[Academy Award akiwa kama Mwigizaji Msaidizi. Baadaye akaja-kupata umaarufu zaidi katika mfululizo wa filamu za Sister Act na Sister Act 2, "The Lion King", Made in America, How Stella Got Her Groove Back, Girl, Interrupted na Rat Race . Pia amevuma sana na uhusika wake wa kucheza kama mwuza baa Guinan katika Star Trek: The Next Generation.